****

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKO VIJEĆE**

**KLASA: 021-05/21-01/6**

**URBROJ: 2198/31-02-21-2**

**U Gračacu, 19. listopada 2021. g.**

**ZAPISNIK**

4. sjednice Općinskog vijeća Općine Gračac održane 19. listopada 2021. g. s početkom u 17,00 sati u općinskoj vijećnici. Sjednicom predsjeda predsjednica Slavica Miličić koja pozdravlja nazočne i otvara sjednicu. Pristupa se prozivanju vijećnika radi utvrđivanja kvoruma.

NAZOČNI VIJEĆNICI: Tadija Šišić, Dajana Šušnja Jasenko, Ružica Tulumović, Zlatko Burić, Viktor Kupčak, Slavica Miličić, Ankica Rosandić.

NENAZOČNI VIJEĆNICI: Rajko Obradović, Milorad Stanisavljević, Jovica Ilić, Rade Dubajić, Luka Radusin, Boban Brkić.

Nazočno je 7 od 13 vijećnika- većina, stoga postoji kvorum za pravovaljano održavanje sjednice i donošenje odluka.

OSTALI NAZOČNI: općinski načelnik Robert Juko, zamjenik općinskog načelnika iz reda pripadnika srpske nacionalne manjine Nebojša Rađenović, pročelnica Jedinstvenog upravnog odjela Općine Gračac Bojana Fumić te službenice Svjetlana Valjin i Nikolina Benić.

Predsjednica otvara aktualni sat u 17, 05, no prijava za aktualni sat nema, stoga se isti odmah i zaključuje. Predlaže točke dnevnog reda kao u pozivu na sjednicu:

**DNEVNI RED:**

1. Prijedlog II. Izmjene i dopune Proračuna Općine Gračac za 2021. godinu
2. Prijedlog Odluke o izmjeni i dopuni Odluke o izvršavanju Proračuna Općine Gračac

za 2021. godinu

1. Prijedlog Izmjene i dopune Programa održavanja komunalne infrastrukture na području Općine Gračac za 2021. godinu
2. Prijedlog Izmjene i dopune Programa građenja komunalne infrastrukture na području

Općine Gračac za 2021. godinu

1. Prijedlog Izmjene i dopune Plana utroška sredstava od prodaje obiteljske kuće ili

stana u državnom vlasništvu na potpomognutom području Općine Gračac u 2021. g.

1. Prijedlog Izmjene i dopune Programa utroška sredstava naknade za zadržavanje nezakonito izgrađene zgrade u prostoru za 2021. godinu
2. Prijedlog Izmjene i dopune Programa utroška sredstava šumskog doprinosa

za 2021. godinu

1. Prijedlog Izmjene i dopune Programa javnih potreba u kulturi i religiji Općine Gračac za 2021. godinu
2. Prijedlog Izmjene i dopune Programa javnih potreba u školstvu, predškolskom odgoju i obrazovanju za 2021. godinu
3. Prijedlog Izmjene i dopune Programa javnih potreba u sportu Općine Gračac za 2021. godinu
4. Polugodišnji izvještaj o izvršenju Proračuna Općine Gračac za period od 01. 01.– 30. 06. 2021. godine
5. Prijedlog Odluke o usvajanju Izvješća o radu (siječanj-lipanj 2021)
6. Prijedlog Odluke o davanju spremnika za odvojeno prikupljanje komunalnog otpada na upravljanje davatelju javne usluge prikupljanja komunalnog otpada
7. Prijedlog Programa poticanja razvoja poduzetništva za 2021. godinu
8. Prijedlog Zaključka o usvajanju Izvješća o izvršenju Programa održavanja komunalne infrastrukture na području Općine Gračac za 2020. godinu
9. Prijedlog Zaključka o usvajanju Izvješća o izvršenju Programa građenja

komunalne infrastrukture i gradnje građevina za gospodarenje komunalnim otpadom

na području Općine Gračac za 2020. godinu

Prijedloga za izmjene i dopune nema, vijećnici sa 7 ZA, nitko PROTIV, nitko UZDRŽAN (od ukupno 7 nazočnih vijećnika) usvajaju dnevni red koji glasi:

**DNEVNI RED:**

1. Prijedlog II. Izmjene i dopune Proračuna Općine Gračac za 2021. godinu
2. Prijedlog Odluke o izmjeni i dopuni Odluke o izvršavanju Proračuna Općine Gračac

za 2021. godinu

1. Prijedlog Izmjene i dopune Programa održavanja komunalne infrastrukture na području Općine Gračac za 2021. godinu
2. Prijedlog Izmjene i dopune Programa građenja komunalne infrastrukture na području

Općine Gračac za 2021. godinu

1. Prijedlog Izmjene i dopune Plana utroška sredstava od prodaje obiteljske kuće ili

stana u državnom vlasništvu na potpomognutom području Općine Gračac u 2021. g.

1. Prijedlog Izmjene i dopune Programa utroška sredstava naknade za zadržavanje nezakonito izgrađene zgrade u prostoru za 2021. godinu
2. Prijedlog Izmjene i dopune Programa utroška sredstava šumskog doprinosa

za 2021. godinu

1. Prijedlog Izmjene i dopune Programa javnih potreba u kulturi i religiji Općine Gračac za 2021. godinu
2. Prijedlog Izmjene i dopune Programa javnih potreba u školstvu, predškolskom odgoju i obrazovanju za 2021. godinu
3. Prijedlog Izmjene i dopune Programa javnih potreba u sportu Općine Gračac za 2021. godinu
4. Polugodišnji izvještaj o izvršenju Proračuna Općine Gračac za period od 01. 01.– 30. 06. 2021. godine
5. Prijedlog Odluke o usvajanju Izvješća o radu (siječanj-lipanj 2021)
6. Prijedlog Odluke o davanju spremnika za odvojeno prikupljanje komunalnog otpada na upravljanje davatelju javne usluge prikupljanja komunalnog otpada
7. Prijedlog Programa poticanja razvoja poduzetništva za 2021. godinu
8. Prijedlog Zaključka o usvajanju Izvješća o izvršenju Programa održavanja komunalne infrastrukture na području Općine Gračac za 2020. godinu
9. Prijedlog Zaključka o usvajanju Izvješća o izvršenju Programa građenja

komunalne infrastrukture i gradnje građevina za gospodarenje komunalnim otpadom

na području Općine Gračac za 2020. godinu

Na poziv predsjednice da se vijećnici izjasne o eventualnim primjedbama na zapisnik s prethodne 3. sjednice nema, stoga se isti smatra usvojenim.

**Ad/1** Prijedlog II. Izmjene i dopune Proračuna Općine Gračac za 2021. godinu

Nikolina Benić: pisani prijedlog dostavljen je u materijalima, uz njega je dostavljeno i pisano obrazloženje. Najviše se radi o uvrštavanju novih projekata i aktivnosti, kao npr. prijevoz vode, sufinanciranje linijskog prijevoza, donacija projektne dokumentacije, uklanjanje odbačenog otpada, ceste, okoliš vrtića i sl. Za proračunske korisnike izmjene su uvrštene prema njihovim prijedlozima izmjena financijskih planova. Prijava za raspravu nema. Vijećnici pristupaju glasovanju te sa 7 ZA, nitko PROTIV, nitko UZDRŽAN (od ukupno 7 nazočnih vijećnika)- jednoglasno donose

**II. Izmjene i dopune Proračuna Općine Gračac za 2021. godinu**

 koje se prilažu i sastavni su dio ovog zapisnika.

**Ad/2** Prijedlog Odluke o izmjeni i dopuni Odluke o izvršavanju Proračuna Općine Gračac

za 2021. godinu. Nikolina Benić: radi se samo o jednoj izmjeni, onoj ukupnog iznosa, sukladno rebalansu. Prijava za raspravu nema. Vijećnici pristupaju glasovanju te sa 7 ZA, nitko PROTIV, nitko UZDRŽAN (od ukupno 7 nazočnih vijećnika)- jednoglasno donose

**Odluku o izmjeni i dopuni**

 **Odluke o izvršavanju Proračuna Općine Gračac za 2021. godinu**

 koja se prilaže i sastavni je dio ovog zapisnika.

**Ad/3** Prijedlog Izmjene i dopune Programa održavanja komunalne infrastrukture na području Općine Gračac za 2021. godinu. Svjetlana Valjin- u pitanju je malo povećanje, usklađeno s realizacijom, prema proračunu odnosno njegovom rebalansu. Prijava za raspravu nema. Vijećnici pristupaju glasovanju te sa 7 ZA, nitko PROTIV, nitko UZDRŽAN (od ukupno 7 nazočnih vijećnika)- jednoglasno donose

**Izmjene i dopune**

 **Programa održavanja komunalne infrastrukture**

 **na području Općine Gračac za 2021. godinu**

 koje se prilažu i sastavni su dio ovog zapisnika.

**Ad/4** Prijedlog Izmjene i dopune Programa građenja komunalne infrastrukture na području

Općine Gračac za 2021. godinu. Svjetlana Valjin: mijenja se također sukladno rebalansu, postoje određene obveze zbog projekata vezano uz sufinanciranje. Temeljem troškovnika koji su u međuvremenu izrađeni neki iznosi su se promijenili. Tu su radovi na Sljemenskoj ulici, rasvjeti Velike Popine, uređenje okoliša vrtića. Prijava za raspravu nema. Vijećnici pristupaju glasovanju te sa 7 ZA, nitko PROTIV, nitko UZDRŽAN (od ukupno 7 nazočnih vijećnika)- jednoglasno donose

**Izmjene i dopune**

 **Programa građenja komunalne infrastrukture**

 **na području Općine Gračac za 2021. godinu**

 koje se prilažu i sastavni su dio ovog zapisnika.

**Ad/5** Prijedlog Izmjene i dopune Plana utroška sredstava od prodaje obiteljske kuće ili

stana u državnom vlasništvu na potpomognutom području Općine Gračac u 2021. g.

Svjetlana Valjin: imali smo do sada neku realizaciju pa se ista raspoređuje za javnu rasvjetu. Prijava za raspravu nema. Vijećnici pristupaju glasovanju te sa 7 ZA, nitko PROTIV, nitko UZDRŽAN (od ukupno 7 nazočnih vijećnika)- jednoglasno donose

**Izmjene i dopune Plana utroška sredstava**

 **od prodaje obiteljske kuće ili stana**

 **u državnom vlasništvu na potpomognutom području Općine Gračac u 2021. g.**

 koje se prilažu i sastavni su dio ovog zapisnika.

**Ad/6** Prijedlog Izmjene i dopune Programa utroška sredstava naknade za zadržavanje nezakonito izgrađene zgrade u prostoru za 2021. godinu. Svjetlana Valjin: sve je manje tih sredstava, raspoređuju se za elaborat prometne regulacije. Prijava za raspravu nema. Vijećnici pristupaju glasovanju te sa 7 ZA, nitko PROTIV, nitko UZDRŽAN (od ukupno 7 nazočnih vijećnika)- jednoglasno donose

**Izmjene i dopune Programa utroška sredstava**

 **naknade za zadržavanje nezakonito izgrađene zgrade u prostoru za 2021. godinu**

 koje se prilažu i sastavni su dio ovog zapisnika.

**Ad/7** Prijedlog Izmjene i dopune Programa utroška sredstava šumskog doprinosa za 2021. godinu. Svjetlana Valjin: to su relativno izdašna sredstva, raspoređena na sanaciju i uređenje ulica u naselju Gračac. Projekt je bio i prošle godine u proračunu radi nabave, ali ove godine je realizacija. Ide sanacija Sljemenske ulice od groblja prema Kokirni. Prijava za raspravu nema. Vijećnici pristupaju glasovanju te sa 7 ZA, nitko PROTIV, nitko UZDRŽAN (od ukupno 7 nazočnih vijećnika)- jednoglasno donose

**Izmjene i dopune Programa utroška sredstava**

 **šumskog doprinosa za 2021. godinu**

 koje se prilažu i sastavni su dio ovog zapisnika.

**Ad/8** Prijedlog Izmjene i dopune Programa javnih potreba u kulturi i religiji Općine Gračac za 2021. godinu. Nikolina Benić: smanjenje materijalnih rashoda oko provođenja manifestacija, kod Knjižnice i čitaonice Gračac je povećanje materijalnih troškova i nabava knjiga i uredske opreme preko natječaja Ministarstva kulture. Prijava za raspravu nema. Vijećnici pristupaju glasovanju te sa 7 ZA, nitko PROTIV, nitko UZDRŽAN (od ukupno 7 nazočnih vijećnika)- jednoglasno donose

**Izmjene i dopune**

 **Programa javnih potreba u kulturi i religiji Općine Gračac za 2021. godinu**

 koje se prilažu i sastavni su dio ovog zapisnika.

**Ad/9** Prijedlog Izmjene i dopune Programa javnih potreba u školstvu, predškolskom odgoju i obrazovanju za 2021. godinu. Nikolina Benić: povećanje se odnosi na ulaganje u vrtić te njihovo povećanje materijalnih rashoda i rashoda za zaposlene- došlo je do povećanja broja djece, a samim tim i skupina. Ankica Rosandić- kakvo je to sufinanciranje prijevoza planirano? Učenici imaju preko Ministarstva. Bojana Fumić objašnjava- predškola je obavezna, mi smo osnivač vrtića i već niz godina obavezni smo osigurati prijevoz do predškole za djecu iz drugih naselja, sad trenutno imamo ovdje jedno dijete, imali smo inače i iz Bruvna i Mazina, kako kada, početkom sljedeće godine bit će predškola u Srbu, tamo obično imamo polaznike iz više naselja, i njima ugovaramo poseban prijevoz. Za osnovnu školu bilo je ranije nekih zahtjeva za one koji nemaju pravo na prijevoz, no to je problem jer mi nismo osnivač i to nije u našoj nadležnosti, ali još je ostalo u proračunu. Nikolina Benić- za predškolu uvijek planiramo više da ne bi nedostajalo. Vijećnici pristupaju glasovanju te sa 7 ZA, nitko PROTIV, nitko UZDRŽAN (od ukupno 7 nazočnih vijećnika)- jednoglasno donose

**Izmjene i dopune**

 **Programa javnih potreba u školstvu, predškolskom odgoju i obrazovanju**

 **za 2021. godinu**

 koje se prilažu i sastavni su dio ovog zapisnika.

**Ad/10** Prijedlog Izmjene i dopune Programa javnih potreba u sportu Općine Gračac za 2021. godinu. Nikolina Benić: kod materijalnih rashoda imamo povećanje 4.000,00 kuna. Prijava za raspravu nema. Vijećnici pristupaju glasovanju te sa 7 ZA, nitko PROTIV, nitko UZDRŽAN (od ukupno 7 nazočnih vijećnika)- jednoglasno donose

**Izmjene i dopune**

 **Programa javnih potreba u sportu Općine Gračac za 2021. godinu**

 koje se prilažu i sastavni su dio ovog zapisnika.

**Ad/11** Polugodišnji izvještaj o izvršenju Proračuna Općine Gračac za period od 01. 01.– 30. 06. 2021. godine. Nikolina Benić: prihodi su realizirani u iznosu od preko 10 milijuna i 400 tisuća kuna. Izvještaj je ujedno i konsolidirani, dakle, zajedno s izvještajima naših proračunskih korisnika, nije bilo zaduživanja niti korištenja prekoračenja. Ostvareno je manje prihoda od poreza u odnosu na isto razdoblje prošle godine, dijelom iz razloga pandemije, no više zbog toga što od ove godine fiskalna izravnanja imaju tretman kao tekuće pomoći iz proračuna, a ne više kao porezni prihodi. Prijava za raspravu nema. Vijećnici pristupaju glasovanju te sa 7 ZA, nitko PROTIV, nitko UZDRŽAN (od ukupno 7 nazočnih vijećnika)- jednoglasno donose

**Polugodišnji izvještaj o izvršenju**

 **Proračuna Općine Gračac za period od 01. 01.– 30. 06. 2021. godine**

 koji se prilaže i sastavni je dio ovog zapisnika.

**Ad/12** Prijedlog Odluke o usvajanju Izvješća o radu (siječanj-lipanj 2021). Načelnik: ima pisano izvješće, ali tu su još neki detalji, u siječnju smo dogovorili za stočnu vagu u Bruvnu, počeli smo pregovore oko pedijatra, možda da pojasni pročelnica. Bojana Fumić za pedijatra objašnjava da unatoč nizu pregovora i ostvarenim kontaktima za sada iz administrativnih razloga isto nije završeno, pedijatrica je predložila da se pričeka dok dobije koncesiju kada će moći samostalno ugovarati. S Domom zdravlja Zadarske županije ostvarena je suradnja, voljni su ustupiti prostor, no doktorica je još uvijek zaposlenica Doma zdravlja Ličko-senjske županije, mora imati suglasnost i svoje ustanove i Ministarstva, tu su i ugovori između domova zdravlja, između nas. Nadamo se da će ona riješiti status koncesije i da ćemo, ako ne prije, od iduće godine moći ugovoriti. Načelnik: s g. Jelačom iz 1. Maja smo nastavili razgovore vezano uz gradnju tribina, rušenje objekta; pandemija je dosta toga otežala. Kada je bila utrka Enduro Lika dogovarali smo linijski prijevoz i dogovorili, nadamo se da ćemo dogodine riješiti i nešto za Srb. Svjetlana Valjin- HEP je inače spor s priključenjima, to nam često otežava. Načelnik: kao što znate bio sam većinom ovog izvještajnog razdoblja još zamjenik koji je obnašao dužost načelnika, ali nije bilo zaostataka i svi su se projekti provodili po planu. Svjetlana Valjin- neka ministarstva kasne s evaluacijom prijava. Prijava za raspravu nema. Vijećnici pristupaju glasovanju te sa 7 ZA, nitko PROTIV, nitko UZDRŽAN (od ukupno 7 nazočnih vijećnika)- jednoglasno donose

**Odluku o usvajanju Izvješća o radu**

 koja se prilaže i sastavni je dio ovog zapisnika.

**Ad/13** Prijedlog Odluke o davanju spremnika za odvojeno prikupljanje komunalnog otpada na upravljanje davatelju javne usluge prikupljanja komunalnog otpada. Svjetlana Valjin- imali smo prije za kontejnere, sad su kante, dobit će se prema izjavama- papir i plastika idu svima, rokovi su kratki, imamo rok za podjelu. Iduće godine trebalo bi biti prikupljanje na kućnom pragu, reciklažno dvorište trebalo bi biti u funkciji kako treba, oporaba otpada, cilj je da se ne zagađuje okoliš. Bojana Fumić- na snazi je i novi Zakon o gospodarenju otpadom, imat ćemo obvezu donijeti i novu odluku na načinu prikupljanja otpada do kraja siječnja. Prijava za raspravu nema. Vijećnici pristupaju glasovanju te sa 7 ZA, nitko PROTIV, nitko UZDRŽAN (od ukupno 7 nazočnih vijećnika)- jednoglasno donose

**Odluku o davanju spremnika za odvojeno prikupljanje komunalnog otpada na upravljanje davatelju javne usluge prikupljanja komunalnog otpada**

 koja se prilaže i sastavni je dio ovog zapisnika.

**Ad/14** Prijedlog Programa poticanja razvoja poduzetništva za 2021. godinu. Bojana Fumić objašnjava program, 4 mjere kao i prošle godine, uz manje izmjene. Ankica Rosandić- tko bude u komisiji? Bojana Fumić- načelnik imenuje stručno povjerenstvo, uglavnom je to netko od službenika. Povjerenstvo razmatra prijave, daje prijedloge, traži pojašnjenja. Nema tu neke rang-liste, razmatra se po redoslijedu prijave, načelnik donosi odluke o isplati. Uglavnom se svi javljaju zadnje dane prije isteka roka, bez obzira koliko dugo poziv bude raspisan. Za sada je uvijek bilo dovoljno sredstava za sve koji su ispunili uvjete. Vijećnici pristupaju glasovanju te sa 7 ZA, nitko PROTIV, nitko UZDRŽAN (od ukupno 7 nazočnih vijećnika)- jednoglasno donose

**Program poticanja razvoja poduzetništva za 2021. godinu**

 koji se prilaže i sastavni je dio ovog zapisnika.

**Ad/15** Prijedlog Zaključka o usvajanju Izvješća o izvršenju Programa održavanja komunalne infrastrukture na području Općine Gračac za 2020. godinu. Svjetlana Valjin: izvješće je već bilo na dnevnom redu. Tadija Šišić- što je sada ispravljeno? Bojana Fumić- izvješće je isto, nema u njemu ispravaka, kao takvo je već po izradi dostavljano nadležnom ministarstvu, ali prije na vijeću nije bilo usvojeno. Vijećnici pristupaju glasovanju te sa 7 ZA, nitko PROTIV, nitko UZDRŽAN (od ukupno 7 nazočnih vijećnika)- jednoglasno donose

**Zaključak o usvajanju Izvješća o izvršenju Programa održavanja komunalne infrastrukture na području Općine Gračac za 2020. godinu**

 koji se prilaže i sastavni je dio ovog zapisnika.

**Ad/16** Prijedlog Zaključka o usvajanju Izvješća o izvršenju Programa građenja komunalne infrastrukture i gradnje građevina za gospodarenje komunalnim otpadom na području Općine Gračac za 2020. godinu. Svjetlana Valjin: isto kao i prethodno, tu je izvješteno što se sve gradilo, podliježe javnoj nabavi, pregledava revizija. Prijava za raspravu nema. Vijećnici pristupaju glasovanju te sa 7 ZA, nitko PROTIV, nitko UZDRŽAN (od ukupno 7 nazočnih vijećnika)- jednoglasno donose

**Zaključak o usvajanju Izvješća o izvršenju Programa građenja**

**komunalne infrastrukture i gradnje građevina za gospodarenje komunalnim otpadom**

**na području Općine Gračac za 2020. godinu**

 koji se prilaže i sastavni je dio ovog zapisnika.

Sjednica je završena u 17, 54.

 **ZAPISNIČAR: PREDSJEDNICA:**

**Bojana Fumić, mag. iur. Slavica Miličić**